Antsla Valla Kultuurikeskus

Antsla Laululaps 2022
2022-05-07 - 2022-05-08 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Laululaps 2022
Lauldakse vanusekategooriates:
2-4 aastased
5-7 aastased
8-10 aastased
11-13 aastased
14-16 aastased

Jutuvestmis-etendus Pikk tige vanaeit
2022-05-05 11:00 - 11:45, 2022-05-05 10:00 - 10:45 (Europe/Helsinki) | Antsla Kultuurikeskus, Kooli tee 19, Antsla, Võrumaa, 66403, Eesti
Head eesti muinasjutud uues võtmes! See teatritükk on maiuspala igas vanuses jutuhuvilistele, kes on valmis kohtuma lugudega elust ja surmast, noortest ja vanadest, sõpradest ning vaenlastest. Kes tahavad, et laval kogu aeg midagi juhtuks – midagi naljakat, jubedat, tobedat, üllatavat või liigutavat. Me mõtlesime neid lugusid tehes eelkõige noortele 9+, kes võib olla enam muinasjutte ei loe, kuid äkki meil õnnestub neid üllatada!
Laval näitleja, jutuvestja Liia Kanemägi
Lavastaja Jaanika Juhanson, kunstnik Sander Põldsaar, muusikaline kujundus Tarmo Kivisilla
Tehniline heli- ja valguslahendus Mait Visnapuu
45 minutit, eesti keeles
Vaataja ees rulluvad jutuvestmise ning haaravate muusikaliste piltide toel lahti mõnusa huumoriga vanad lood koolnutest, inim-ussidest, sõbralikust Surmast…Lood, kus ennast maagiliste olendite ja muinasjututegelaste taga peidavad täiesti tavalised inimesed. Need, kes teevad vahel valikuid, mis pole arukad, otsuseid, mis on isekad. Eksivad ja püüavad parandada oma vigu. Saavad üle läbipääsmatutena tunduvatest takistustest ja panevad meid uskuma, et lõpuks võidab ikkagi hea.

Kino: Apteeker Melchior
2022-05-04 19:00 - 20:40 | Tsooru Rahvamaja, Tsooru, Antsla vald, Võrumaa, Eesti
Keskaegses Tallinnas mõrvatakse kuulus ordurüütel, kes vabastas Läänemere piraatidest. Kangelase pea on maha raiutud ja suu münte täis topitud. Kadunud on kuldkett, mille ta samal päeval ostis.
Kohtufoogt määrab kuritegu uurima apteeker Melchiori, kes oskavat koolnutega rääkida. Nutikas noormees avastab, et tapetu otsis müstilist „Tallinna vangi“ ja jäljed viivad dominiiklaste kloostrisse. Vallandub vapustav veretööde jada – surmaohus on igaüks, kes selle saladusega kokku puutub.
Samal ajal tärkavad apteekris kahtlused oma õpipoisi osas, kes näib midagi varjavat…
Mängufilm Apteeker Melchior põhineb raamatumüügi edetabelite tipust tuntud Apteeker Melchiori romaanidel. Stsenaristid Indrek Hargla, Elmo Nüganen ja Olle Mirme põimisid filmi stsenaariumis raamatust “Apteeker Melchior ja Oleviste mõistatus” tuntud tegelased ja sündmused täiesti uute ja põnevate, filmi jaoks loodud keerdkäikudega.
Osades: Märten Metsaviir, Maarja Johanna Mägi, Alo Kõrve, Henessi Schmidt, Franz Malmsten, Andero Ermel, Ken Rüütel, Mait Malmsten, Hendrik Toompere, Marko Matvere jpt.
Filmi režissöör on Elmo Nüganen („1944“), produtsentideks on Taska Film („Nimed Marmortahvlil“), Nafta Films („O2“), Apollo Film Productions („Talve“) ja HansaFilm („Tõde ja õigus“). Apteeker Melchiori film valmib Eesti-Saksa-Läti-Leedu koostöös, kaastootjateks on Maze Productions Saksamaalt, Film Angels Productions Lätist ja InScript Leedust. Operaator Mihkel Soe, kunstnik Matis Mäesalu, monteerija Marion Koppel, helilooja Liina Sumera, eriefektide juht Jan Viljus.

Vallavillak
2022-04-26 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Hooaja viimane!
Alates septembrist toimub Antsla Kultuuri- ja Spordikeskuses üle nädala teisipäeviti legendaarsest Kuldvillakust inspireeritud mälumäng Vallavillak, mida viib läbi kultuurikeskuse juhataja Kaspar Kurve. Tule üksi või sõpradega ning pane oma teadmised proovile! Maksimaalsetl võib osaleda 5 võistkonda (kuni 3 liiget meeskonnas).

Kino: Apteeker Melchior
2022-04-25 19:00 - 20:40 | Antsla Kultuurikeskus, Kooli tee 19, Antsla, Võrumaa, 66403, Eesti

Kuressaare teatri etendus "Issid"
2022-04-20 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
GEORGE: Eks ju imelik, et me oleme koos.
CARL: On jah.
GEORGE: Kaks inimest, kes poleks kunagi minutitki veetnud teineteise seltskonnas, kui ei oleks mingi kolmanda jõu jumalikku sekkumist.
CARL: Jah, aga pagana pihta, siin me oleme.
Douglas Goweri näidendi „Issid“ („Daddies“, 1977) süžee on komöödiale omaselt lihtne ja paljutõotav. Jõululaupäeval kohtuvad kaks meest: George, kes on elanud aasta koos Lauraga, naisega, kellel on eelmisest kooselust Carliga kaks väikest last. Carl on aga endiselt Laura ametlik abikaasa, kuid elab teises osariigis ja on pühade ajaks oma lastele külla tulnud. Juhuse tahtel ja meeste kimbatuseks on aga naine lastega välja läinud ning nüüd peavad rivaalid paar tundi isekeskis hakkama saama.
See on lugu, mis käsitleb perekonna olemuse muutumist ühiskonnas.

Autor Douglas Gower
Tõlkija Jaak Allik
Lavastaja Arvi Mägi
Kunstnik Doris Altmets
Mängivad Tarvo Krall ja Jürgen Gansen
Etendus on kahes vaatuses, ca 2h
Piletid eelmüügis 17/14 € Piletimaailmas ja kultuurikeskuses. Alates 10 piletit korraga ostes üksikpiletihind 12 €!
Esietendus 13. septembril 2021 Kuressaare Teatris.

Kuressaare teatri etendus "Sipsik"
2022-04-20 10:00 - 10:40 | Antsla Kultuurikeskus, Kooli tee 19, Antsla, Võrumaa, 66403, Eesti
Sipsikut teavad kõik. Aga ometi tundub vahel nii, et selles kiires maailmas, kus lastelgi juba aega kipub väheks jääma, sest tegema peab ju nii palju, on Sipsik sagedasti ära kaduma kippunud. Kuhu me oma mängud kaotame? Kes või mis suudavad Sipsikut asendada?
See on lugu mängust, mängulustist ja sellest, et see kunagi kuskile mingi staatilise ekraanivirvenduse varju ei kaoks.
Sipsik on kangelane!
Eno Raua lasteraamatu „Sipsik“ valitud lugude põhjal dramatiseerinud ja lavastanud Aarne Mägi, kunstnik Britt-Karen Peterson, liikumisjuht Tanel Ting, videokunstnik Arni Ots.
Osades Merilin Kirbits, Tanel Ting, Jürgen Gansen.
Sihtgrupp lapsed alates 4. eluaastast.
Etenduse pikkus ca 40 minutit.
Pilet: 9€
4€ sülepilet (kuni 2. aastased lapsed)
Piletid piletimaailmast https://www.piletimaailm.com/performances/115972/buy?lang=et_EE
või Antsla Kultuurikeskuses kohapeal.

PIIP JA TUUT TEEVEES väikse suhkruga
2022-04-18 18:00 - 19:00 | Uue-Antsla Rahvamaja, Uue-Antsla, Antsla vald, Võrumaa, Eesti
Nagu džinn teekannust ilmub lavale Piip ja Tuut TV-st hooaja jooksul läbi vilksatanud kirju galerii koomilisi tegelasi: naerukoolitajad Helga ja Helmut, klienditeenindaja Nele ja Ätt, jahimehed, šerif Saluut, ettekandja kohvikust “Farss” ning väikse suhkruna teevees on kohal ka Piip ja Tuut ise. Kahekesi panevad nad pöörlema karakterite karusselli, millist pole selles teatris varem nähtud.
Tähtedest sünnivad sõnad ja sõnadest lood. Lavastuses kõlab eesti keel kui vulisev vesi käänulises jões. Sõnaakrobaatikat saavad nautida nii väiksed kui suured. Noh, jääb vaid kohale tulla ja ulpida üheskoos tähtedest mullitavas teevees.

Kestus 50-60 min.
Sobilik vaatamiseks peredele ja lastele alates 5. eluaastast.

Autorid, näitlejad, lavastajad:
Haide Männamäe ja Toomas Tross

Esietendus sügisel 2021

Pilet 5eur / müügil kohapeal

Maailma Maaliin: Sri Lanka uus aasta!
2022-04-16 11:30 - 15:30 | Tsooru Rahvamaja, Tsooru, Antsla vald, Võrumaa, Eesti
Uut aastat tähistatakse erinevates maailma piirkondades erinevatel aegadel: meie tähistame detsembri viimasel päeval. Hiinas, Vietnamis, Koreas jm algab uus aasta jaanuaris või veebruaris. Iraanis, Afganistaanist jt riikides – märtsis. Aprilli keskel jõuab aga kätte sininhala ja tamili uus aasta ning sel aastal võid koos Sri Lankalt pärit inimestega sellest osa saada ka sina!
Mida teeme? Algul valmistame kõik koos ette: saad valmistada kokise küpsiseid, aidata ruumi dekoreerida, teha rangolit jpm. Seejärel on aeg küps traditsioonilisteks rituaalideks ja ühiseks söömiseks. Ning kindlasti ei möödu ükski Sri Lanka uue aasta pidustus ilma traditsiooniliste mängudeta!
Osalemiseks pead registreeruma, sest kohtade arv on piiratud. Selleks, et registreeruda, kirjuta register@internationalhouse.ee ja ütle, mitu inimest soovib osaleda. Registreeruda saab ka telefoni teel, selleks helista 51 32 891 (Tartu Rahvusvaheline Maja).
Maailma Maaliin on osa Euroopa kultuuripealinn Tartu 2024 põhiprogrammist. Toidutöötoa tegemist toetab MTÜ Mondo Euroopa Komisjoni, Kodanikuühiskonna Sihtkapitali, Eesti Kultuuriministeeriumi ja Eesti Välisministeeriumi arengu- ja humanitaarabi vahenditest.

Tantsuõhtu ansambliga Kapriiz
2022-04-14 19:00 - 23:00 | Antsla Kultuurikeskus, Kooli tee 19, Antsla, Võrumaa, 66403, Eesti
Tantsuõhtu ansambliga Kapriiz.
Videodiskot teeb VJ Jaanis Koppel
Uksed 19:00, bänd 20:00
Pilet 10

Laudade broneerimine kultuur@antsla.ee või tel.55648348 (Tanel)
Avatud kohvik.

Tantsuõhtu ansambliga Sada ja Seened
2022-04-08 20:00 - 2022-04-09 01:00 | Uue-Antsla Rahvamaja, Uue-Antsla, Antsla vald, Võrumaa, Eesti
Siin see on – kauaoodatud tantsuõhtu ansambliga SADA JA SEENED!
Otsi peokingad välja ja tantsime end hingetuks!
SADA JA SEENED endast: Tegu on laheda ja lõbusa kahemehe bändiga. Meis voolab nii saarlaste, kui vändralaste verd. Mängime head tantsumuusikat ja senini, kus oleme mänginud, pole tantsuplatsid veel tantsijatest tühjaks jäänud. Aastal 2018 oli meil au osaleda telesaates “Rahvabänd”, kus saavutasime vägeva II koha. Kui leidsite midagi, mis võiks teid huvitada, siis oleme alati teie teenistuses.
https://youtu.be/j9KeUi8cLAA
ÜLLATUSESINEJAD!
Avatud on VESKI PUBI KOHVIK. Soovi korral saab ette tellida sobivat lauapealset telefonil 5215290.
Kontakt: tel 56686466 / Kati Velner
Eelmüügipilet kuni 07.03 või kuni kohti jätkub 10 eur
Eelmüügipiletid soeta siit: Tantsuõhtu ansambliga SADA JA SEENED – Piletid | Fienta
Kohapeal (vabade kohtade olemasolul) 15 eur
Kohtumiseni tantsuplatsil!

"Kui õitseb naiste s*** suuvärk, on mul helge süda"/ MTÜ Müüdud Naer
2022-04-05 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
* Muusikasse põimitud ballaad *
Lavastus põhineb trupi isiklikel vestlustel ning traditsioonilistel Vana-Võromaa naiste rituaalidel ja kommetel, mis puudutavad peamiselt hällilaule ja lugusid meeste koju ootamisest ning nendega seotud tunnetest. See on ebaviisakas ja humoorikas lugu Lõuna-Eesti naiste söögilaua juttudest, kelle ainsaks töövahendiks (samas ka vihavaenlaseks) on suu ja kirves. Need on need kaks teravat asja, millega ”väikese inimese” nabanöör katki lõigatakse ja pojad (mehed) ilma peale saadetakse – maad mõõtma, kündma, võõraid naisi harima.
Tekst: rühmatöö
Lavastaja ja kunstnik: Tarmo Tagamets
Kostüümikunstnik: Tuuli Tubin McGinley
Muusikaline kujundaja: Anu Taul
Mängivad ja laulavad: Silvi Jansons, Maive Käos, Merilin Kirbits ja Anu Taul
Etenduse kestus: 1 tund 20 minutit
Soovitatav alates 10. eluaastast.
Piletid hinnaga 17 €/ 14 € eelmüügis Piletikeskuses ja Antsla Kultuurikeskuses.
Osta pilet: https://piletikeskus.ee/et/series/muudud-naer/463

Tsooru mälumängur
2022-04-03 14:00 - 17:00 | Tsooru Rahvamaja, Tsooru, Antsla vald, Võrumaa, Eesti
Tule pane oma teadmised proovile!
Võistkonnas 3 liiget.

Loodusõhtu "Havist hundini", külas Aleksei Turovski
2022-04-03 13:00 - 15:00 | Antsla Kultuurikeskus, Kooli tee 19, Antsla, Võrumaa, 66403, Eesti
3. aprillil 2022 kell 13.00 toimub Antsla Kultuurikeskuses loodusõhtu. Külla tuleb hinnatud bioloog ja armastatud loodusetundja ning jutuvestja Aleksei Turovski.
Aleksei aitab meil mõista kiskjate rasket, kuid põnevat elu.
Loodusõhtul osalemine on tasuta, kuid osalejate arv on
piiratud. Palume end kindlasti registreerida telefonil
5110658 või e-posti aadressil info.karula@rmk.ee.

Kapell Sinilill 15
2022-04-01 17:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Esinevad: Sügismeloodia Kapell Sinilill, kapell Kannel, Vastseliina kapell Eloilo, Urvaste külakapell jt
Pilet 5

Maailma maaliin: Ukraina kultuuribrunch / Украинский бранч
2022-03-31 17:30 - 20:30 | Tsooru Rahvamaja, Tsooru, Antsla vald, Võrumaa, Eesti
Ukraina on ilmselt meie kõigi meelel viimased kuu aega. Aga kui palju teame õieti Ukrainast rohkem kui see, mis täna meedias? Seekord saad võimaluse heita pilk Ukraina kultuurile – räägime ka tänasest olukorrast, aga lisaks on sel piirkonnal ju meile veel palju pakkuda!
Mida teha selleks, et osaleda? Registreeru, kuniks kohti on!
Programm:
17:30-18:45 TOIDUTÖÖTUBA (vajalik registreerumine)
Tule teeme koos seda täitsa päris ukraina boršši (ja lisaks saad teada, kuidas tehakse Lvivi juustukooki :)) Toidutöötuba viib läbi Inna Ukrainast.
18:45-19:30 KULTUURIBRUNCH (vajalik registreerumine)
Brunch on kahe ingliskeelse toidukorra kokkupanemisel saadud sõna (breakfast ehk hommikusöök ja lunch ehk lõuna). Seekord on küll meie brunch õhtusel ajal, aga egas toit sellepräast vähem maitsev pole! Brunch´il saad maitsta toidutöötoas valminut ja räägime Ukrainast.
19:30-20:30 MOTANKI TÖÖTUBA (vajalik registreerumine)
Motanki on Ukraina kaitsenukk, mida tehakse lõngast. Tule ja saa teada, miks neid tehti ja millised on kõige olulisemad elemendid. Ja tee ise ka üks kaitsenukk, kas endale või kingituseks! Motanki nukkudest räägib ja töötuba viib läbi Olena Ukrainast.
Koht: Tsooru rahvamaja
Osalussoovist anna palun teada:
kirjuta register@internationalhouse.ee, millises osas tahad osaleda (võib ka kõigis). Registreeruda saab ka telefoni teel, selleks helista 51 32 891 (Tartu Rahvusvaheline Maja)
Maailma Maaliin on osa Euroopa kultuuripealinn Tartu 2024 põhiprogrammist.
Toidutöötoa tegemist toetab MTÜ Mondo Euroopa Komisjoni, Kodanikuühiskonna Sihtkapitali, Eesti Kultuuriministeeriumi ja Eesti Välisministeeriumi arengu- ja humanitaarabi vahenditest.
ПО-РУССКИ:
Последний месяц Украина – это то, что затрагивает всех нас. Но что мы знаем об Украине, помимо того, что сегодня в СМИ? Культура Украины многообразна и богата, и это мероприятие помогает раскрыть именно этот аспект. Регистрируйтесь, пока есть места!
Программа:
17:30 – 18:45 МАСТЕР-КЛАСС ПО ГОТОВКЕ БОРЩА (требуется регистрация)
Приходи, сварим вместе украинский борщ, а также испечем львівський сирник! Мастер-класс проведет Инна из Украины.
18:45-19:30 БРАНЧ (требуется регистрация)
Хотя обычно бранч – это поздний завтрак (от слов breakfast т.е. завтрак и lunch – т.е. обед), на этот раз он будет вечером, но от этого не менее вкусным! Сядем за длинным столом, поговорим о жизни.
19:30-20:30 МАСТЕР-КЛАСС ПО ИЗГОТОВЛЕНИЮ КУКЛЫ-МОТАНКИ (требуется регистрация)
Мотанки – куклы-обереги, которые делали с целью защитить от несчастий и болезней. На мастер-классе вы сможете сделать свою мотанку и побольше узнать о них! Мастер-класс проведет Олена из Украины.
ГДЕ: Tsooru rahvamaja
РЕГИСТРАЦИЯ: чтобы зарегистртроваться по эл. почте, пошлите письмо на register@internationalhouse.ee, и напишите, в какой части вы хотите участвовать (можно выбрать только одну часть, можно – все) и сколько человек хочет прийти. Зарегистрироваться можно и по телефону 51 32 891 (Международный дом Тарту)

Maailma Maaliin – часть программы «Тарту и Южная Эстония – Культурной столицы Европы 2024»).
Мастер-класс по готовке финансируется MTÜ Mondo из средств Европейской Комиссии, Kodanikuühiskonna Sihtkapital, Министерства Культуры Эстонии и МИД Эстонии, выделенных на гуманитарную помощь и сотрудничество в целях развития.

Vallavillak
2022-03-29 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Alates septembrist toimub Antsla Kultuuri- ja Spordikeskuses üle nädala teisipäeviti legendaarsest Kuldvillakust inspireeritud mälumäng Vallavillak, mida viib läbi kultuurikeskuse juhataja Kaspar Kurve. Tule üksi või sõpradega ning pane oma teadmised proovile! Maksimaalsetl võib osaleda 5 võistkonda (kuni 3 liiget meeskonnas).

Antsla acoustic - Antsla eri!
2022-03-25 19:00 - 22:00 | Antsla Kultuurikeskus, Kooli tee 19, Antsla, Võrumaa, 66403, Eesti
Akustiliste kontsertide sarjas Antsla acoustic on tulemas Antsla eri.
Esinevad:
Kõige Kurvem
Perekond Hellamaa
Karl-Martin Kambek (Antsla Muusikakool)
Kristen Laaneviir (Antsla Muusikakool)
Konrad-Konnor Perli (Antsla Muusikakool)
Jaan Tamm
Mari Vijard
Sanna Sööt
Annabel Hirv
Sidrunid
VEA
Esinejaid võib veel lisanduda!
Kui soovid ka esineda anna endast märku kultuur@antsla.ee või läbi facebooki Antsla acousticu või Antsla Kultuurikeskuse lehe. Lisainfo kultuurikeskuse kunstiliselt juhilt tel. 55648348 (Tanel)
Pilet 7, õpilastele 5

Vallavillak
2022-03-15 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Alates septembrist toimub Antsla Kultuurikeskuses üle nädala teisipäeviti legendaarsest Kuldvillakust inspireeritud mälumäng Vallavillak, mida viib läbi kultuurikeskuse juhataja Kaspar Kurve. Tule üksi või sõpradega ning pane oma teadmised proovile! Maksimaalsetl võib osaleda 5 võistkonda (kuni 3 liiget meeskonnas).

Emakeelepäeva kontsert "Meie keel"
2022-03-14 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Emakeelepäeval pühendatud kontsert “Meie keel”
Esinevad:
Antsla Muusikakool
Antsla Gümnaasium
Tantsuselts Pärliine
Antsla Kultuurikeskuse muusikastuudio
Anni-manni tantsuring
Kuldre kooli 2.-3. klassi tantsurühm

Liivimaa Noorteorkestri kontsert
2022-03-12 15:00 - 16:00 | Antsla Kultuurikeskus, Kooli tee 19, Antsla, Võrumaa, 66403, Eesti
Liivimaa Noorteorkester alustas oma tegevust 2014. aastal eesmärgiga rikastada Lõuna-Eesti ja Põhja-Läti regiooni kultuurielu, andes 8 muusikakooli noortele muusikutele võimaluse saada sümfooniaorkestri kogemust ja praktikat.
Orkestri arendajad on seadnud oma tegevuse eesmärgiks hoida orkestrit tasemel, mis võimaldaks aktiivselt osaleda Eesti Sümfooniaorkestrite Liidu poolt korraldatavatel muusikasündmustel ja tulevikus ka laulupeol.
Orkestris osalevad Valga, Valka, Antsla, Otepää, Tõrva, Karksi-Nuia, Nõo ja Abja muusikakoolide õpilased, vilistlased ja õpetajad.
Orkestri dirigentidena töötavad Anton Kogan Tõrva ja José Antonio Page Ramirez Valga Muusikakoolist.

Püstijalamuusikal "Jah, ilma naisteta!"
2022-03-08 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Püstijalamuusikal “Jah, ilma naisteta!”, kava, mis koosneb tuntud õrnemale soole pühendatud lugudest – nt “Veenus”, “Ohtlik naine”, “Jah, ilma naisteta on kurb maailm” -, kahest spetsiaalselt selle kontsertkava tarvis loodud muusikapalast ja vahesketšidest, mille raames härrad seletavad lahti seda, millest nad ilmselt mitte kunagi ei hakkagi aru saama elik müstilist naisterahvaste siseilma.
Laval näitleja ja laulja Mihkel Tikerpalu ja muusik Madis Kreevan.
Pilet 10 (müügil kohapeal)

Kino - Soo
2022-02-28 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Põnevusest pakatav armastusfilm viib meid 1917. aastasse. Euroopas möllab Esimene Maailmasõda ja Eesti idapiiri taga pulbitseb revolutsioon. Noor kunstnik Toomas Haava (Franz Malmsten) naaseb Pariisist venna sootallu. Tahtmatult mässib ta end konflikti vägivaldse ja hirmsa Madjakuga (Martin Kork), kes ahistab Metskassina tuntud kohalikku salapärast kaunitari Hildat (Hanna-Ly Aavik). Loomult edev Toomas avastab end peatselt keset võitlust armastuse eest, kusjuures panuseks on ei rohkem ega vähem kui tema enda elu.
Maailma ajaloo murranguliste hetkede taustal lahti rulluvas ajastufilmis põimuvad omapärase atmosfääriga põnevik ning samavõrd kaasahaarav armastuslugu. Loomulikult ei puudu siit ka Lutsu teostele omane huumor ja värvikad kõrvaltegelased. Romantilise põneviku “Soo” peategelasi kehastavad Franz Malmsten ja Hanna-Ly Aavik. Teistes osades Liis Remmel, Grete Kuld (Klein), Märten Matsu, Indrek Taalmaa, Epp Eespäev, Toomas Suuman, Helgur Rosenthal ja Martin Kork.
Kestvus 90min

Renate Ermeli maalinäitus "Viibimas ja veetmas"
2022-02-28 - 2022-04-16 | Antsla Kultuurikeskus, Kooli tee 19, Antsla, Võrumaa, 66403, Eesti
Vaikusele enne tormi pühendatud maalinäituse “Viibimas ja Veetmas” autor Renate Ermel on Kõrgema Kunstikooli Pallase maaliosakonna neljanda kursuse tudeng. Seetõttu koosneb näitus nii koolitöö raames valminud kui ka vabal ajal maalitud teostest.

Eesti Vabariik 104 rivistus
2022-02-24 07:32 - 08:00 | Võrumaa

Eesti Vabariik 104
2022-02-23 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Eesti Vabariigi sünnipäeva tähistamine ja Antsla valla tunnustuste üleandmine.

Kino - Soo
2022-02-18 19:00 - 20:30 | Tsooru Rahvamaja, Tsooru, Antsla vald, Võrumaa, Eesti

Metsa innovaatiline väärindamine läbi alternatiivsete majandamismeetodite
2022-02-17 17:30 - 19:00 | Tsooru Rahvamaja, Tsooru, Antsla vald, Võrumaa, Eesti
Seminaril kavas:
Seenemaailm ja selle osatähtsus metsades, meditsiinis ja teistes suurtööstustes
Chaga kui seenemaailma kuningas ja tulevane Eesti metsade edulugu
Põhjamaad kui potentsiaalsed seenemaailma pealinnad
Metsamajandamise uued alternatiivid

Lektorid ja kontakt:
Silver Laus – chaga kasvatuse projektijuht, Chaga OÜ
Elisabeth Tamm – chaga kasvatuse müügijuht, Chaga OÜ
elisabeth.tamm@chagahealth.eu
5371 4100

Kestus: ca 1-1,5 h
Toimumiskoht: Tsooru rahvamaja, Tsooru küla 66301 Antsla vald, Võrumaa

Seminar on osalejatele TASUTA!

Huvi korral palume kindlasti end registreerida järgneval lingil:
https://forms.gle/HsthcJ7ykrRBdfeM8

Antonio Vivaldi "Aastaajad"
2022-02-14 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antonio Vivaldi “Aastaajad”
Esitavad Ooper-Kvartett (Rahvusooper Estonia muusikud), klavessiinil Ene Nael ning Vivaldi sonette loeb Tallinna Linnateatri näitleja Argo Aadli.
Kontsert koosneb neljast osast: “Kevad“, “Suvi“, “Sügis“ ja „Talv“.
Sonetid pärinevad tõenäoliselt Antonio Vivaldi enda sulest; on kirjutatud just selle loo tarvis ning avalduvad teemadena ka esitatavas muusikas (linnulaul, vetevulin, tuulehood, äike, krudisev lumi jms.).
Tekstid on tõlgitud vanast itaalia keelest ning luulevormi on need pannud poetess Leelo Tungal.
Esinevad:
Argo Aadli (sonetid)
Henno Soode (sooloviiul)
Maarja Allik (viiul)
Kerstin Tomson (vioola)
Mati Leibak (tšello)
Ene Nael (klavessiin)
Osta pilet
Kontsedi kestus 1 h.
Pilet eelmüügist Fientast 20 €
Kontserdipäeval 25 €
Õpilane, pensionär 10 €
Piletite eelmüük https://fienta.com/et/vivaldi-aastaajad
Piletite eelmüük ka Kultuurikeskuses kohapeal (tel. 55648348)
